Petra De Sutter

Petra De Sutter (s. 10. kesäkuuta 1963) on belgialainen gynekologian professori ja poliitikko. Hän on toiminut maansa siviiliasioista vastaavana ministerinä 1. lokakuuta 2020 lähtien. Hän on myös Euroopan ensimmäinen transhenkilö ministerin virassa.

 Akateeminen ura 
De Sutter valmistui lääkäriksi vuonna 1987 Gentin yliopistosta. Hän väitteli samassa yliopistossa tohtoriksi aineenaan biolääketiede vuonna 1991 ja erikoistui kolme vuotta myöhemmin gynekologiaan.

Vuodesta 2000 hän on toiminut gynekologian professorina Gentin yliopistossa.

 Poliittinen ura 
De Sutter asettui ehdokkaaksi EU-vaaleissa vuonna 2014, mutta ei tullut valituksi. Sen sijaan hänen puolueensa, Groen, päätti asettaa hänet senaattoriehdokkaaksi. Hän aloitti virassa kesäkuussa 2014.

Seuraavissa EU-vaaleissa De Sutter valittiin puolueensa ainoana ehdokkaana Euroopan parlamentin jäseneksi. Hän sai 143 377 ääntä. Hän pyrki myös Euroopan vihreiden kärkiehdokkaaksi (ns. Spitzenkandidat).

Pitkien, yhteensä 16 kuukautta jatkuneiden, hallitusneuvotteluiden jälkeen De Sutter nimettiin Belgian varapääministeriksi 1. lokakuuta 2020. Lisäksi hän toimii siviilipalveluista (mm. posti, televiestintä ja valtionyhtiöt) vastaavana ministerinä.

 Yksityiselämä 
De Sutter aloitti sukupuolenkorjauksensa vuonna 2004.

De Sutter on naimisissa ja hänellä on yksi poika. 

 Lähteet 

 Aiheesta muualla 



Luokka:Belgian ministerit
Luokka:Belgialaiset europarlamentaarikot
Luokka:Belgialaiset professorit
Luokka:Gynekologit
Luokka:Vuonna 1963 syntyneet
Luokka:Elävät henkilöt